stanford-oval/wikipedia huggingface dataset:
מריה סלאח מחאמיד
הערות שוליים

1 2  מריה סאלח מחאמיד // תגובה הולמת, באתר פורטפוליו, ‏11 באוגוסט, 2021
1 2 3   מאי פלטי, אמנית המחאה שחיה בין אום אל פחם לקייב, באתר הארץ, 28 באוקטובר 2021
1 2  بيت لودميلا وصالح محاميد | הבית של לודמילה וסאלח מחאמיד | Ludmila and Seleh Mahameed’s House, באתר גלריית אום אל פחם, ‏14 ביולי 2020 (באנגלית)
↑  ארטפורט, סמיכות 2 ביוני-31 ביולי, 2021
↑  סאלח מחאמיד מריה, פחמאוויה, אוקטובר-15 דצמבר 2018, באתר בית האמנים ירושלים
↑  עפרת גדעון, זכות ההשבה, ‏10 בנובמבר, 2018
↑  זמן דיוקן, קטלוג תערוכה קבוצתית, באתר מוזיאון הרצליה
↑  מירי קרימולובסקי, ‏האמנית מרובת הזהויות ש"רוצה שיראו את אום אל-פחם אחרת", באתר גלובס, 17 בינואר 2020
↑  שפירא יניב, מריה סאלח מחאמיד סבכת גפנים, 15 ביוני, - 23 בינואר 2021, באתר מוזיאון לאמנות עין חרוד, ‏2020-06-08
↑  סמיכות, באתר artport
↑  מריה סלאח מחאמיד, מוניטור, באתר מוזיאון תל אביב
↑  פרק 128: מריה סאלח מחאמיד, באתר מגזין פורטפוליו
מקרל

| מקרל |
| --- | --- |
 קוליס אטלנטי
מיון מדעי
ממלכה:: בעלי חיים
מערכה:: מיתרניים
מחלקה:: מקריני סנפיר
סדרה:: דקראים
משפחה:: קולייסיים
Rastrelliger kanagurta
Scomberomorus regalis
Rastrelliger brachysoma
מנה של מקרלים
מקרל הוא שם קיבוצי למספר סוגי דגים ממשפחת הקולייסיים. ישנו שבט בשם מקרלים אמיתיים (Scombrini) ובו 2 סוגים: מַגּוֹבָן (Rastrelliger) וקוֹלְיָס (Scomber).
אלו דגי מאכל חשובים עם בשר בעל אחוז גבוה של שומן ולפיכך הם מבין דגי המאכל העיקריים ברחבי העולם. פילה מקרל נמכר בקופסאות שימורים בדומה לטונה וסרדינים, וגם נהוג להכין מבשרם סשימי. בשר הדגים הטרי מתקלקל בקלות על ידי זיהום חיידקי ויכול לגרום להרעלת Scombroid (הנקראת על שם משפחת הקוליסיים בלועזית).
דגי המקרל מצויים בכל הימים באזורים הטרופי והסובטרופי. רוב המקרלים הם דגי ים עמוק אך יש גם מינים החיים במים רדודים ונדוגים לצד מזחים.
לדגי המקרל סנפירים בחלקי הגוף העליון והתחתון ולרוב הם מכוסה קשקשים קטנים מאוד המאופיינים בקשקשת קטנואידית - קשקשים שהשפה החופשית שלהם מחוספסת כמסרק, עם זאת לחלק מהמקרלים אין קשקשת כלל.
גדלם מגיע בין 20 ס"מ וקילוגרם אחד עד לטונית מוארכת שאורכה 250 ס"מ ומשקלה עד 83 ק"ג.
מיני המקרל

דגים נוספים המכונים בשם מקרל כוללים מיני צניניתיים (בעיקר דגי הטרכון), גמפיליים והקסגרמיים. כמו כן בני סדרת דמויי עמלץ מכונים "כרישי מקרל", עקב תזונת כרישים אלה על דגי מקרל.
| מיני מקרל אמיתיים - Scombrini> שם עברי | מיני מקרל אמיתיים - Scombrini> שם מדעי | מיני מקרל אמיתיים - Scombrini> אורך מרבי | מיני מקרל אמיתיים - Scombrini> משקל  מרבי | מיני מקרל אמיתיים - Scombrini> מצב שימור |
| --- | --- | --- | --- | --- |
|  | Rastrelliger brachysoma | 34.5 ס"מ | ק"ג |  אין מספיק נתונים |
|  | Rastrelliger faughni | 20 ס"מ | 0.75 ק"ג |  אין מספיק נתונים |
| מגובן הודי | Rastrelliger kanagurta | 35 ס"מ | ק"ג |  אין מספיק נתונים |
|  | Scomber australasicus | 44 ס"מ | 1.36 ק"ג |  ללא חשש |
|  | Scomber indicus | ס"מ | ק"ג |  |
|  | Scomber colias | ס"מ | ק"ג |  ללא חשש |
| קוליס כלל-ימי | Scomber japonicus | 64 ס"מ | 2.9 ק"ג |  ללא חשש |
| קוליס אטלנטי | Scomber scombrus | 66 ס"מ | ק"ג |  ללא חשש |
מקרלים נוספים (קולייסיים)
| שם עברי | שם מדעי | אורך מרבי | משקל  מרבי | מצב שימור |
| טונית מוארכת | Acanthocybium solandri | 250 ס"מ | 83 ק"ג |  ללא חשש |
|  | Grammatorcynus bicarinatus | 112 ס"מ | 13.5 ק"ג |  ללא חשש |
| כפול קו ים-סופי | Grammatorcynus bilineatus | 100 ס"מ | 3.5 ק"ג |  ללא חשש |

|  | Scomberomorus brasiliensis | 66 ס"מ | ק"ג |  ללא חשש |
| סקומברן מלכותי | Scomberomorus cavalla | 184 ס"מ | 45 ק"ג |  ללא חשש |
| סקומברן זריז | Scomberomorus commerson | 240 ס"מ | 70 ק"ג |  קרוב לאיום |
|  | Scomberomorus concolor | ס"מ | ק"ג |  פגיע |
|  | Scomberomorus guttatus | 76 ס"מ | ק"ג |  אין מספיק נתונים |
|  | Scomberomorus koreanus | 150 ס"מ | 15 ק"ג |  ללא חשש |
|  | Scomberomorus lineolatus | 80 ס"מ | ק"ג |  ללא חשש |
|  | Scomberomorus maculatus | 91 ס"מ | 5.89 ק"ג |  ללא חשש |
|  | Scomberomorus multiradiatus | 35 ס"מ | 0.5 ק"ג |  ללא חשש |
|  | Scomberomorus munroi | 104 ס"מ | 10.2 ק"ג |  קרוב לאיום |
|  | Scomberomorus niphonius | 100 ס"מ | 7.1 ק"ג |  אין מספיק נתונים |
|  | Scomberomorus plurilineatus | 120 ס"מ | 12.5 ק"ג |  אין מספיק נתונים |
|  | Scomberomorus queenslandicus | 100 ס"מ | 12.2 ק"ג |  ללא חשש |
|  | Scomberomorus regalis | 183 ס"מ | 7.8 ק"ג |  ללא חשש |
|  | Scomberomorus semifasciatus | 120 ס"מ | ק"ג |  ללא חשש |
|  | Scomberomorus sierra | 99 ס"מ | 8.2 ק"ג |  ללא חשש |
|  | Scomberomorus sinensis | 247 ס"מ | ק"ג |  אין מספיק נתונים |
|  | Scomberomorus tritor | ס"מ | ק"ג |  ללא חשש |

|  | Gasterochisma melampus | 175 ס"מ | ק"ג |  ללא חשש |
ראו גם

טונה
הערות שוליים

| --- | --- |
בקרת זהויות :  NDL: 00569918
מרפס

| --- | --- |

 שיוך:  set of heterogeneous clusters, ישות אנטומית מסוימת, sutural junction 
 תיאור ב:  האנטומיה של גריי (מהדורה 20) (196) 
 מזהים
 לטינית (TA98):  fonticuli cranii 
 טרמינולוגיה אנטומיקה:  A02.1.00.027 
 TA2 (2019):  431 
 FMA:  75437 
 קוד MeSH:  A02.835.232.781.175 
 מזהה MeSH:  D055762 
 מערכת השפה הרפואית המאוחדת:  C0224548 
 
מבנה הגולגולת בלידה המדגים את המרפס הקדמי והאחורי
מבנה הגולגולת בלידה
מַרְפֵּס (בלועזית: פוֹנטנלה. TA: Fonticuli cranii) הוא אתר אנטומי בגולגולת של תינוקות שבו עצמות הגולגולת אינן שלמות, ולכן מתאפיין בהיותו רך למגע.
הגולגולת בנויה ממספר לוחות עצם הכוללים בין היתר את עצם המצח, עצמות הרקה, עצמות הקודקוד ועצם העורף, המחוברים ביניהם באמצעות תפרי הגולגולת (Suturae cranii).
קיימים שני מרפסים: קדמי ואחורי.
המרפס הקדמי (Fonticulus anterior) מהווה נקודת מפגש של עצם המצח ועצמות הקודקוד ושל תפר המצח (Sutura frontalis persistens), תפר הכתר (Sutura coronalis) והתפר החיצי (Sutura sagittalis).
המרפס האחורי (Fonticulus posterior) קטן מהקדמי ומהווה נקודת מפגש של עצמות הקודקוד ועצם העורף ושל התפר הלמבדואידי (Sutura lambdoidea) והתפר החיצי. המרפס הקדמי נסגר בגיל שנה וחצי לחיים בממוצע, אך ישנם מקרים בהם הוא נסגר בגיל 9 חודשים או פתוח אף עד גיל שנתיים.
חשיבות המרפסים, כמו גם חשיבות התפרים, היא לאפשר את תהליך הגדילה המהיר של הגולגולת בשנות החיים הראשונות.
מתייחסים לסגירת המרפס בהקשר להיקף הראש. היקף ראש קטן (מיקרוצפליה) עם מרפס סגור מחשיד בין השאר לסגירה מוקדמת של תפרי הגולגולת (קרניוסינוסטוזיס) ועלול לדרוש התערבות כירורגית. מרפס גדול או פתוח מעבר לגיל שנתיים מחשיד למספר מצבים ביניהם מחלות עצם כמו רככת, תת-תפקוד של בלוטת התריס, הידרוצפלוס, או תסמונות מסוימות.
את המרפס הקדמי ממששים במהלך בדיקה רפואית. שקיעת העור אל תוך המרפסים יכולה להעיד על בעיה דוגמת התייבשות ולחלופין, מישוש המגלה בליטה מתוך המרפסים יכול להעיד על לחץ תוך-גולגולתי מוגבר.
משען לחולה

| --- | --- |
משען לחולה ממלכת החסד בארץ ישראל
משען לחולה ממלכת החסד בארץ ישראל
 פעילות:  הפעלת בית תמחוי, עידוד ביקור חולים, סיוע לזקנים, תפילות וקירוב לדת היהודית
 תחום:  חסד ועזרה לזולת
 שפה רשמית:  עברית
 מדינה:  ישראל ישראל
 משרד ראשי:  רחוב רייכמן 15
 מטה הארגון:  שכונת מאה שערים, ירושלים
 נשיא:  אברהם משה מעלאהן מנהטן - ארצות הברית
 מנכ"ל:  שמעיה בנימין שוורץ
 תקופת הפעילות:  1986–הווה (כ־38 שנים)
 אתר הארגון
 
משען לחולה או עמותת החסד הירושלמית היא עמותה לתמיכה בנזקקים בתחומים שונים.
אודות העמותה

הארגון הוקם בשנת 1986, ובשנת 1990 נרשם כעמותה שעיקר פעילותה הוא תמיכה בנזקקים, לפי הצרכים והדרישות הנמצאות בשטח. צוות העמותה מעניק קשת רחבה של פתרונות לחולה, לגלמוד, ליולדת ולכל נזקק, מכל שכבות הגיל, העדות או המוצא, אשכנזים וספרדים (דבר שמקובל בכמה מוסדות חרדיים בעולם ובישראל).
כנהוג במוסדות חרדיים רבים, לעמותת משען לחולה ישנו פרנס היום האחראי על שירותי העמותה וצורת ההנהלה ואחזקתה.
פעילות העמותה > חלוקת ארוחות חמות

חלק מרכזי בפעילות העמותה היא הכנת מאות ארוחות חמות ומזינות, במטבח הארגון, על ידי מתנדביו, אריזתן וחלוקתן עד לבית הנזקקים או החולים, והיולדות, בחינם, או במחיר סמלי, על פי נוהלי העמותה.
פעילות העמותה > פעילות בבתי חולים

פעילות נוספת מתבצעת, על ידי ביקור חולים בבתי החולים, במטרה לשמח חולים בבתי חולים שונים ברחבי ירושלים, וחלוקתם של מאות מאגדות של עוגות אישיות, ומיני מתיקה, לחולים, מבקריהם, ובני משפחותיהם.
פעילות העמותה > בתי תמחוי

העמותה מפעילה מספר בתי תמחוי בירושלים, מלבד הארוחות החמות הנשלחות, לבתיהם של יולדות, חולים, גלמודים, קשישים בודדים, נפגעי פעולות איבה, במחיר סמלי למנה.
פעילות העמותה > שיבה טובה

העמותה מפעילה שני מועדוני יום לאוכלוסייה הבוגרת בירושלים הקרויים – מועדוני שיבה טובה. פעילות המועדון מעודדת קשישים וקשישות מכלל הגילאים לעשות פעילות גופנית וכאלו שאינן גופניות, מטרת המועדונים העיקרית היא שהקשישים לא יישארו בבתיהם ללא כל תעסוקה.
קשישים וקשישות המרותקים לכיסא גלגלים, או קשישים שאין להם יכולת לבא בכוחות עצמם, מוסעים על ידי מערך הרכבים של העמותה.
במסגרת המועדון נערכים במקום הרצאות ושיעורי תורה, מסיבות חג, פעילות גופנית מותאמת, וקורסים לאומנות ומלאכות יד לנשים.
פעילות העמותה > ביקור חולים

אנשי העמותה מבקרים ילדים המאושפזים בבתי חולים שונים ברחבי העיר ירושלים, בבית החולים שערי צדק, ביקור חולים ובבית החולים הדסה עין כרם, ומחלקים להם מיני מתיקה. לעיתים נעשים מופעי בידור תוך כדי השתתפות בדרנים וליצנים מטעם העמותה.
פעילות העמותה > ניידות רפואה

העמותה מסייעת למוגבלים בניידות הנזקקים לנסיעה לביקור רופא, לצילום הרנטגן, ואף לצרכים אישיים. רכבי הרפואה מתואמים לנזקק, ובעלי ציוד נדרש לכל חולה.
משה אלון (עיתונאי)

| --- | --- |
אין תמונה חופשית
 לידה:  1951 (בן 73 בערך) אלכסנדריה, מצרים 
 מדינה:  ישראל ישראל
 מעסיק:  ידיעות אחרונות 
 
משה אלון (נולד ב-1951) היה עיתונאי והעורך הראשי של הוצאת Kotarim International Publishing (KIP).
ביוגרפיה

משה אלון, יליד אלכסנדריה. עלה לישראל בגיל שנתיים. התגורר בקיבוץ גליל ים. ייסד את העיתון "ידיעות הגליל" בשנות ה-80 שהופץ בערי הגליל התחתון ומראשוני העיתונים המקומיים. בשנת 1983 הקים את צומת השרון, עיתון מקומי באזור השרון מקבוצת עיתון הארץ, והיה העורך הראשי שלו במשך מספר שנים, מקומוני "ידיעות אחרונות", ואת מגזין "אטמוספירה" המופץ במטוסי אל על.
אלון לימד תקשורת במרכז הבינתחומי (IDC) בהרצליה. בשנת 2001 הקים את כותרים הוצאה לאור (בשמה הלועזי: (Kotarim International Publishing (KIP. בין ספרי ההוצאה: הביוגרפיה של רבין RABIN 20 YEARS AFTER, פרשת ילדי הטרנספורט שהוברחו לפני פרוץ השואה, וסיפורו של הקצין הנאצי שהציל את הפסנתרן שפילמן ויהודים נוספים ( "צליל של אנושיות"). אלון גם חיבר ספר ילדים (הרשע מבגדד) שתיאר את ירי הטילים על ישראל במלחמת המפרץ וכן ספר הסטורי על תולדות השלטון המקומי בישראל.
פרסים

ב-1986 זכה פרס זיו לעיתונאים מטעם צדק-מדות-מוסר
הערות שוליים

↑  
About Kotarim, Kotarim site
↑  העיתונאי צבי לביא זכה בפרס השלטון המקומי, מעריב, 18 ביוני 1986
מקנזי ליטל

מקנזי ליטל (באנגלית: Mackenzie Little; נולדה ב-22 בדצמבר 1996) היא אתלטית אוסטרלית, זוכת מדליית ארד באליפות עולם (בודפשט 2023) וסגנית אלופת חבר העמים הבריטי (ברמינגהאם 2022) בהטלת כידון.
ביוגרפיה

ליטל נולדה ברוצ'סטר שבוויטוריה, אוסטרליה. בצעירותה התחרתה בהטלת כידון, בריצת 400 מטר משוכות ובקרב שבע.
ביוגרפיה > 2013 > אלופת עולם עד גיל 18

באליפות העולם עד גיל 18 שנערכה ביולי בדונצק שבאוקראינה זכתה במדליית זהב בהטלת כידון בשיא אליפות חדש של 61.47 מטר.
ביוגרפיה > 2021

באולימפיאדת טוקיו שנערכה באוגוסט סיימה במקום שמיני בהטלת כידון בתוצאה של 59.96 מטר.
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בהטלת כידון בשיא אישי חדש של 63.22 מטר.
ביוגרפיה > 2022 > סגנית אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהטלת כידון בשיא אישי חדש של 64.27 מטר.
ביוגרפיה > 2023 > מדליית ארד באליפות עולם

באליפות העולם שנערכה באוגוסט בבודפשט שבהונגריה זכתה במדליית ארד בהטלת כידון בתוצאה של 63.38 מטר, אחרי הארוקה קיטגוצ'י מיפן (66.73 מטר) ופלור רואיס מקולומביה (65.47 מטר).
שיאים אישיים

הטלת כידון: 66.27 מטר (2024)
משה אישביתי מנהיים

אין תמונה חופשית
משה אישביתי מנהיים (נולד מור מנהיים; בהונגרית: Mannheim Mór,‏ 6 בינואר 1898 - 25 בדצמבר 1991  – י"ח בטבת תשנ"ב) היה לשונאי ומורה לעברית ומילונאי יהודי הונגרי, שהתיישב ב-1968 בישראל.
ביוגרפיה

מנהיים נולד למשפחה יהודית אורתודוקסית ביישוב בארטפה, השייך כיום לסלובקיה. אמו הייתה בת למשפחה חסידית ואביו צאצא למשפחה של רבנים אשכנזים ידועים. השתתף במלחמת העולם הראשונה כחייל בצבא האוסטרו-הונגרי וזכה לעיטורים על תרומתו בלחימה. למד בישיבות ובמקביל עשה לימודים אקדמיים בתחום השפות, תוך התרחקות מדרך החיים החרדית והימשכות לציונות הדתית. החל משנות ה-1920 עסק בהוראה בעיר דברצן. בשנת 1923 התמנה למורה לדת ישראל בתיכון היהודי לבנות בעיר. לימד עברית גם במסגרת הארגונים היהודים "צעירי מזרחי" ו"תפארת בחורים".
יחד עם עזרא ארנה גרוס הצטיין מנהיים כחלוץ לימוד השפה העברית המודרנית והמילונאות העברית בהונגריה. בשנת 1935 שניהם פרסמו את המילון העברי-הונגרי. מנהיים כתב גם ספר לימוד ומילונים נוספים הונגריים-עבריים. מנהיים וגרוס הירצו הרצאות רבות בקרב הנוער היהודי בנושאי יהדות ותרבות יהודית.
משפחתו של מנהיים נספתה בשואה. הוא עצמו שרד, בין השאר, הודות לעיטוריו במלחמת העולם הראשונה.
בתום המלחמה הקים מנהיים בדברצן את הפדרציה הלאומית היהודית המקומית. בתוקף תפקיד זה ביקר עם משלחת בבוקרשט, ויצר שם קשרים עם ארנה מרטון, עורך העיתון היהודי אוי קלט שהופיע אז בקלוז' ועם הג'וינט. הג'וינט התגייס בהמשך לפרויקטים לרווחת היהודים הנצרכים בדברצן - הקמת בית תמחוי, בית יתומים, בית יולדות והענקת עזרה ראשונה לניצולי השואה שחזרו ממחנות המוות ומעבודות הכפייה.
אחרי 1946 חידש מנהיים עצמו את פעילותו כמחבר ספרי לימוד לשפות כמורה לעברית, גרמנית ואנגלית. אחרי שבשנות ה-50 אסר המשטר הקומוניסטי סטליניסטי בהונגריה על לימוד העברית ועל הוראת השפות הזרות בבתי הספר, פרט לשפה הרוסית, נאלץ מנהיים להפסיק עבודתו זו.
בשנת 1968 עלה מור מנהיים לישראל. מילונו ההונגרי-עברי פורסם במהדורות חדשות בחיפה ובתל אביב (בהוצאה לאור "סיני" של משפחת שלזינגר שעלתה מהונגריה).
נפטר ב-1991, י"ח בטבת תשנ"ב. הובא לקבורה בבית העלמין ירקון בפתח תקווה, בישראל.
ספרים

יחד עם ארנה גרוס - Héber-magyar szótár. — Rövid héber nyelvtan stb. Debrecen.
Magyar- héber zseb szótár (מילון כיס הונגרי-עברי) 1936, דברצן, כולל 15,000 מילים
. Magyar-angol-héber szójegyzék. A legfontosabb 1100 szó. Debrecen. 1939.
A modern héber nyelv tankönyve דברצן, 1942,1941
דברצן Gyakorlati héber-magyar szótár 1947
1972 חיפה, 1983 תל אביב - Modern magyar-héber szótár מילון הונגרי-עברי חדיש - מהדורה שנייה הכוללת 26,000 מילים. (מוקדשת לזכר הוריו ואחיו שנספו באושוויץ)
הערות שוליים

↑  Magyar Zsidó Lexikon
| --- | --- |
בקרת זהויות :  NLI: 987007263010405171  ISNI: 0000 0000 7944 1060  LCCN: nr2007006531  VIAF: 121536098   WorldCat (עם VIAF): 121536098
מרפסת ברוהל

| --- | --- |

 מידע כללי
 סוג:  אטרקציה תיירותית, מרפסת, פארק, מכלול מבנים, רחוב 
 מיקום:  דרזדן 
 מדינה:  גרמניה 
 הקמה ובנייה
 תקופת הבנייה:  ?–1747
 תאריך פתיחה רשמי:  1747 
 קואורדינטות:  51°03′12″N 13°44′25″E﻿ / ﻿51.053427°N 13.740206°E﻿ / 51.053427; 13.740206
 he
 
מרפסת ברוהל והאקדמיה לאמנויות בדרזדן
מרפסת ברוהל
מרפסת ברוהל (בגרמנית: Brühlsche Terrasse) היא טיילת מפורסמת בדרזדן, הצופה על נהר אלבה ומכונה "המרפסת של אירופה". משמשת אתר להליכה, למנוחה ולבילוי לתושבי העיר ולתיירים הרבים הפוקדים אותה.
היסטוריה

בתחילה הייתה המרפסת חלק מחומת המגן של העיר. החומה נבנתה ב-1546 בתקופת המלחמה השמלקלדית. ב-1737 בנה שם אוגוסט השני מלך סקסוניה, ארמון וספרייה אותם מסר ב-1747 לרוזן היינריך פון ברוהל כאות הוקרה על כך שהכניס שיטות חדשות לשיפור גביית המיסים.
ב-1814 נבנו מדרגות למרפסת והיא נפתחה לקהל. בשני צידי המדרגות נמצאים ארבעה פסלים המייצגים את ארבעת הזמנים ביממה: (בוקר, צהרים, ערב, לילה). הארמון של ברוהל נהרס ב-1900. המרפסת נהרסה בהפצצת דרזדן במלחמת העולם השנייה ונבנתה מחדש.
המדרגות למרפסת ברוהל ופסלי ארבעת הזמנים ביממה
מרפסת ברוהל
תצפית על האלבה ממרפסת ברוהל
מבט ממרפסת ברוהל על גשר אוגוסטוס מעל האלבה
משה אלחנתי

| --- | --- |

 לידה:  1951 (בן 73 בערך) תל אביב-יפו, ישראל 
 ענף מדעי:  היסטוריה 
 מקום לימודים:  אוניברסיטת תל אביב 
 בן או בת זוג:  תרצה יובל אלחנתי 
 
משה אלחנתי (נולד ב-1951) הוא היסטוריון של העת החדשה ומלמד באוניברסיטת תל אביב בתוכנית הרב-תחומית במדעי הרוח שם הוא גם משמש כמרכז הֶקבץ הלימודים העוסק בתרבות הדיגיטלית וחברת הרשת בראי מדעי הרוח. כמו כן הוא מלמד, במדרשה לאמנות שבבית ברל.
ביוגרפיה

נולד וגדל בתל אביב. למד בבית הספר היסודי "גרץ" ולאחר מכן, בתיכון עירוני א'. את לימודיו לתואר ראשון החל בשנות ה-70 בחוג להיסטוריה כללית באוניברסיטת תל אביב כשבמקביל, עסק באמנות פלסטית והציג כמה תערוכות. לאחר כמה שנים, פנה אלחנתי לתחום האקדמי התמקד בו וסיים בהצטיינות את לימודיו לתואר שלישי בבית הספר להיסטוריה באוניברסיטת תל אביב.
אלחנתי הוא ד"ר להיסטוריה מודרנית המתמחה בהיסטוריה תרבותית וחברתית של המודרניות בכלל ושל העידן הוויקטוריאני בבריטניה בפרט. עבודת הדוקטורט שלו שנעשתה תחת הדרכתה של פרופ' בילי מלמן: "תצוגות מכובדות פנאי, תחביב וייצוג-עצמי בריטניה, 1864–1873" עסקה, במגוון פעילויות הפנאי היצרני והאקטיבי של מעמדות העובדים במחצית השנייה של המאה ה-19.
היה נשוי לאשת הרדיו תרצה יובל אלחנתי.
ספרים שתרגם

ויליאם מוריס, חדשות משום מקום, הוצאת רסלינג, תל אביב 2015
אלחנתי תרגם והוסיף ביאורים, הקדמה וסוף דבר לרומן האוטופי: חדשות משום מקום (News from Nowhere), ספרו של הסוציאליסט, האומן ואיש הספרות האנגלי ויליאם מוריס (Morris).
בספר, שראה אור בשנת 1891, מציע מוריס דילוג בזמן אל אנגליה של המאה ה-21, זו, שלאחר מהפכה אלימה, התגבשה בה סוף סוף החברה הטובה. חברה אוטופית זו מתוארת כחברה מבוזרת מבחינה פוליטית, שוויונית מבחינה חברתית, אסתטית לעילא בכל מה שנוגע בתרבותה החומרית וגן עדן אקולוגי מצד נופיה האורבניים, הכפריים והפראיים המתמזגים בנינוחות אלו באלו.
עריכה

חכים ביי, טאז, הוצאת רסלינג, תל אביב 2008
בנוסף אלחנתי הוא עורך לשעבר וחבר מערכת בכתב העת "היסטוריה ותאוריה: הפרוטוקולים".
מקרן קול

מקרן קול של חברת פיליפס
מקרן קול הוא סוג של רמקול המקרין צליל ממתחם רחב (אנ'). הוא רחב ונמוך מאוד, מסיבות אקוסטיות, וכך שניתן להרכיבו מעל או מתחת להתקן תצוגה (למשל מעל צג מחשב או מתחת למסך טלוויזיה). במקרן הקול מספר רמקולים ממוקמים במארז אחד, מה שעוזר ליצור צליל סטריאו או צליל היקפי. רמקול סאב וופר נפרד בדרך כלל כלול עם מקרן הקול.
מקרן הקול נועד להחליף את מערכות הקולנוע הביתיות המסורתיות.
היסטוריה

מקרני הקול הראשונים היו למעשה רמקולי צד ימין, מרכז וצד שמאל שהורכבו למארז אחד, שנקרא בהתאם "LCR". בשנת 1998, חברת "Altec Lansing" (אנ'), הציגה מקרן רב-ערוצי, בעל מערכת רמקולים עוצמתית, בעל סאונד היקפי בטכנולוגיות Dolby Pro-Logic ו-AC3, וסאב וופר נפרד. במקרן נכללו ארבע יחידות הגברה ("דרייברים") המשדרות צלילים בכל טווח הקול הנשמע, 2 טוויטרים, וסאב וופר. אלגוריתמים מיוחדים אפשרו לחסוך חיווט נפרד לכל רמקול ואת המקום הנדרש לכך.
אופן הפעולה

מקרן הקול משתמש בהחזרת גלי קול ממשטחים רפלקטיביים, כדי ליצור "רמקולי רפאים" בחלל. היתרון בשיטה הוא שאין צורך למקם מספר רמקולים אמיתיים בחלל החדר.
מקרני הקול מתחלקים למספר סוגים ובכדי לנצל את מירב היתרונות ממקרן קול וממערכת סאונד היקפית, חלק מהיצרנים מייצרים מקרני קול המייצגים רמקולים ימין, מרכז ושמאל, כולל סאבוופר ורמקולים ימין ושמאל מרוחקים אלחוטיים.
מקרן קול כולל חיבורים של אחד או יותר מהאפשרויות הבאות: חיבור אנלוגי (RCA), דיגיטלי (אופטי או COAX), ובחלק ניתן למצוא חיבור HDMI אחד או יותר. ברוב מקרני הקול, קיימים בנוסף חיבורי בלוטות', חיבור Aux, Wifi או כבל רשת המאפשרים השמעת מוזיקה ממקורות שונים, כגון סמארטפון וחיבור לאינטרנט. למרות זאת, החיבור הנפוץ ביותר, הוא חיבור לטלוויזיה של כלל מקורות הקול כגון DVD וממיר וחיבור יציאת שמע מהטלוויזיה למקרן הקול. חיבור זה מאפשר חסכון בכבלים.
חלק ממקרני הקול כוללים אף עוזר וירטואלי בדומה לסירי ואמזון אלכסה.
אופן הפעולה > יתרונות וחסרונות

מקרני הקול קטנים באופן יחסית וניתן למקמם בקלות מתחת לתצוגה, למשל מסך טלוויזיה. בנוסף, הם קלים מאוד לחיבור והרכבה, ולרוב זולים יותר מאשר אפשרויות אחרות להפקת סאונד. למרות זאת, בשל קוטן המכשיר, הוא אינו יכול להרחיב את מלוא הטכנולוגיה הנמצאת ברמקולים נפרדים ואת אפקט הסאונד המתקבל מרמקולים הממוקמים בנפרד. בנוסף, קיימת הגבלה באפשרות למקם את המכשיר באזורים שונים.
ראו גם

צליל היקפי
רמקול
הערות שוליים

↑  Marshall Honorof, Roku’s New Soundbar Doubles as a Streaming Player, Tom's Guide, ‏2019-09-04 (באנגלית)
↑  Molina, Adam (3 ביוני 2015). "DENON ANNOUNCES THE HEOS". SoundGuys. נבדק ב-24 ביוני 2016. {{cite web}}:  (עזרה)
↑  "Philips HTL9100 SoundBar Announced with Detachable Speakers for 5.1 Surround". ExpertReviews.co.uk. 26 ביוני 2013. נבדק ב-14 ביולי 2021. {{cite web}}:  (עזרה)
משולם פינקלשטיין

| --- | --- |
אין תמונה חופשית
 תקופת הפעילות:  ?–1933 
 פטירה:  1933 י"ח באדר ה'תרצ"ג
 תחומי עיסוק:  תלמוד, הלכה, מוסר, מועדים
 חיבוריו:  אלף המגן (על "מטה אפרים") תוספות חיים (על חיי אדם) תוספות חכמים (על סדר זרעים) שארית חכמים (על מסכת ברכות) מנחת שבת "קונטרס אחרון"
 
הרב משׁוּלם בן שלמה פינקלשטיין (בכתיב יידי פינקעלשטיין) היה רב, פוסק ומחבר ספרים בנושאים עיוניים, הלכתיים ובתחום המוסר.
הרב פינקלשטיין חי ופעל בווארשא, חיבוריו נתקבלו בציבור הרחב כהנהגות למעשה ואף נדפסו כתוספת להדפסות נפוצות של ספרים אותם פירש כגון "אלף המגן", בדפוסים פיעטרקוב תרס"ו, ווארשא תרע"ד, "תוספות חכמים" בדפוס משניות ווארשא תרע"ו, "מנחת שבת" בחק לישראל, ווארשא תרנ"ז ועוד.
אביו שאצלו למד, רבי שלמה סופר פינקלשטיין היה רב מקובל בווארשא.
חיבורו "אלף המגן" משמש מקור להלכה למעשה בנושא מנהגי הימים הנוראים ומובא בספרי פסיקה רבים.
משטרת המס הרוסית

| --- | --- |
סמל משטרת המס הרוסית, 1993–2003
 
 דגל השירות
 מידע כללי
 מדינה:  רוסיה 
 תחום שיפוט:  רוסיה רוסיה
 משרד אחראי:  ממשלת רוסיה
 סוכנות אם:  נשיא רוסיה
 תאריך הקמה:  18 במרץ 1992
 סוכנות קודמת:  מינהל 5 של הקג"ב המינהל הראשי לחקירות מס של שירות המיסים הממלכתי
 תאריך פירוק:  30 ביוני 2003
 סוכנות מחליפה:  שרות המיסים הפדרלי המינהל מאבק בפשעי מס של המינהל הראשי לביטחון כלכלי ומלחמה בשחיתות במשרד הפנים
 מטה מרכזי:  מוסקבה
 עובדים:  ~56,000 איש
 שמות קודמים:  מינהל 5 בקג"ב
 
משטרת המס הרוסית (ברוסית: Федеральная служба налоговой полиции Российской Федерации; רשמית "השירות הפדרלי של משטרת המס של הפדרציה הרוסית") נוסדה ב-18 במרץ 1992 כיורשת למינהל 5 בקג"ב, בשם המינהל הראשי לחקירות מס (Главное управление налоговых расследований) שתחת שירות המיסים הממלכתי.
בראש הארגון עמד גנרל הקג"ב ב. יאמפולסקי. ב-20 במאי 1993 המינהל הפך למחלקת משטרת המס וב-17 בדצמבר 1995 המחלקה הפכה לשירות משטרת המס הפדרלית. המשטרה פעלה כזרוע אכיפת חוק פדרלית ועסקה במאבק בפשעי מס והפרות חוק כלכליות, כמו כן עסקה המשטרה גם במאבק בשוחד ובשחיתות בארגוני המס. ב-16 במרץ 2000 ממלא מקום הנשיא, ולדימיר פוטין, חתם על צו שקבע כי המשטרה אחראית לביטחונה הכלכלי של רוסיה.
במדינות שכנות, כליטא וקזחסטן הוקמו ארגונים בהשראת משטרת המס הרוסית (המקבילה הקזחית נושאת את השם המשטרה הפיננסית והיא כפופה למשרד האוצר הקזחי).
ב-1 ביולי 2003 משטרת המס פורקה ורוב הסמכויות לחקירות פיננסיות וכ-14 אלף עובדים הועברו לידי המחלקה לפשעי מס של המינהל הראשי לביטחון כלכלי ומלחמה בשחיתות במשרד הפנים הרוסי (Управлению по налоговым преступлениям МВД) שהוקמה באותו יום. יתר כ-40 אלף עובדים ותשתיות הועברו למשטרת הסמים הפדרלית שהוקמה באותה עת.
ראשי הארגון

סרגיי אלמאזוב (1993–1999)
ויאצ'סלב סולטאגנוב (1999–2001)
מיכאיל פרדקוב (2001–2003)
משחק מכור (סרט)

| --- | --- |

כרזת הסרט
 מבוסס על:  המשחק המכור 
 בימוי:  פיטר סגל 
 הופק בידי:  הת'ר פרי
 תסריט:  שלדון טורנר 
 עריכה:  ג'ף גורסון 
 שחקנים ראשיים:  אדם סנדלר  כריס רוק  ברט ריינולדס  ג'יימס קרומוול  נלי  ויליאם פיכטנר  סטיבן ויליאמס  קווין נאש
 מוזיקה:  טדי קסטלוקי
 צילום:  דין סמלר 
 מדינה:  ארצות הברית 
 חברת הפקה:  סרטי MTV / האפי מדיסון
 חברה מפיצה:  סרטי פרמאונט / קולומביה
 שיטת הפצה:  וידאו על פי דרישה 
 הקרנת בכורה:  27 במאי 2005 (בארצות הברית)
 משך הקרנה:  500 דקות
 שפת הסרט:  אנגלית 
 סוגה:  סרט פשע, סרט דרמה, American football film, סרט כלא, דרמה קומית, סרט קומדיית פעולה, סרט ספורט 
 תקציב:  82$ מיליון
 הכנסות באתר מוג'ו:   longestyard05
 אתר רשמי
 דף הסרט ב־IMDb
 
משחק מכור (באנגלית: The Longest Yard) הוא סרט קומדיה משנת 2005  בבימויו של פטר סגל על פי תסריט של שלדון טורנר ובכיכובם של אדם סנדלר, כריס רוק וברט ריינולדס.
הסרט הוא רימייק לסרט שיצא ב-1974 באותו השם, בו כיכב ברט ריינולדס בתפקיד הראשי. הסרט יצא לאקרנים ב-27 במאי 2005.